**Zápisnica zo zasadnutia Vedeckej rady Ústavu slovenskej literatúry SAV, v. v. i., z dňa 8. 2. 2025**

Rokovanie Vedeckej rady Ústavu slovenskej literatúry SAV, v. v. i., (ďalej VR)sa uskutočnilo v režime per rollam

**Prítomní členovia VR:** Vladimír Barborík, Martin Golema, Jana Piroščáková, Ľubica Schmarcová (predsedníčka VR), Miroslava Vallová

**Program:**

1. Schválenie programu a režimu rokovania per rollam

2. Prerokovanie Výročnej správy o činnosti a hospodárení za rok 2023

3. Schválenie návrhu Hodnotenia výsledkov výskumnej činnosti verejnej výskumnej inštitúcie a jej spôsobilosti vykonávať výskumnú činnosť

4. Prerokovanie návrhov tém dizertačných prác na akademický rok 2025/2026

**K bodu 1:**

Predsedníčka Vedeckej rady Ústavu slovenskej literatúry SAV, v. v. i. (ďalej „VR“), Ľ. Schmarcová, informovala o programe a navrhla rokovanie v režime per rollam. Členovia a členky VR jednohlasne odsúhlasili program rokovania a formu rokovania per rollam.

**K bodu 2:**

Členovia a členky VR sa vyjadrili k Výročnej správe o činnosti a hospodárení za rok 2024. Ocenili zastabilizovanie výkonov pracoviska, predovšetkým čo sa týka publikácií v kategórii A.

**K bodu 3:**

Členovia a členky VR jednohlasne odsúhlasili návrh Hodnotenia výsledkov výskumnej činnosti verejnej výskumnej inštitúcie a jej spôsobilosti vykonávať výskumnú činnosť, čím sa tento dokument stal súčasťou Výročnej správe o činnosti a hospodárení za rok 2024.

**K bodu 4:**

Členovia a členky VR jednohlasne odsúhlasili školiteľmi a školiteľkami navrhnuté témy dizertačných prác na akademický rok 2025/2026:

Mgr. Martin Braxatoris, PhD.: Spôsoby formovania kolektívnych identít v staršej slovenskej literatúre

Mgr. Lenka Rišková, PhD.: Obrazy smrti vo vybraných textoch staršej slovenskej literatúry

**Mgr. Ivana Taranenková, PhD.:** Podoby mužskej vitality v slovenskej romantickej literatúre

Mgr. Ivana Taranenková, PhD.: Materstvo v slovenskej literatúre 19. storočia

Mgr. Michal Habaj, PhD.: „Enfants terribles“ stredoeurópskej literatúry. Gejza Vámoš ako typ stredoeurópskeho spisovateľa-filozofa

Mgr. Michal Habaj, PhD.: Žena v modernizme

Mgr. Magdalena Bystrzak, Ph.D.: Fenomén ženského autorstva v slovenskej medzivojnovej literatúre

Mgr. Tomáš Horváth, PhD.: Reprezentácia skutočnosti v modernizme

Mgr. Karol Csiba, PhD. Spisovateľ, básnik ako verejná rola v kontexte prvej polovice 20. storočia

Doc. Mgr. Vladimír Barborík, CSc.: Normalizačná próza – próza obdobia normalizácie

Všetci potenciálni školitelia vypisujú svoje témy pre dennú aj externú formu štúdia.

Členovia vedeckej rady sa na prerokovaní týchto tém zhodli, že zodpovedajú výskumnému profilu ústavu.

***Uznesenie č. 1***

*Vedecká rada Ústavu slovenskej literatúry SAV, v. v. i., prerokovala Výročnú správu o činnosti a hospodárení za rok 2024.*

***Uznesenie č. 2***

*Vedecká rada Ústavu slovenskej literatúry SAV, v. v. i., schválila návrh Hodnotenia výsledkov výskumnej činnosti verejnej výskumnej inštitúcie a jej spôsobilosti vykonávať výskumnú činnosť.*

***Uznesenie č. 3***

*Vedecká rada Ústavu slovenskej literatúry SAV, v. v. i., schválila navrhované témy dizertačných prác na akademický rok 2025/2026.*

V Bratislave 8. 2. 2025

Zapísala: Jana Piroščáková

Overila: Ľubica Schmarcová

 Mgr. Ľubica Schmarcová, PhD.

predsedníčka Vedeckej rady

Ústavu slovenskej literatúry, v. v. i.